Richard McKenna
<s>Richard McKenna (9. maj 1913 - 1. novembar 1964) bio je američki književnik, najpoznatiji kao autor romana The Sand Pebbles.</s>

<s>McKenna je inspiraciju za svoje djelo dobio zahvaljujući tome što se 1930-ih, kao mladić, potaknut nedostatkom bilo kakve perspektive u doba Velike depresije priključio ratnoj mornarici.</s><s>U njoj je proveo više od dvije decenije, što je uključivalo sudjelovanje u Drugom svjetskom i Korejskom ratu; prije toga je služio na brodu koji je patrolirao rijekom Yangtze u doba kineskog građanskog rata.</s>

<s>Nakon završetka službe je McKenna iskoristio veteranske beneficije kako bi upisao tečaj kreativnog pisanja na Univerzitetu Sjeverne Karoline u Chapel Hillu.</s><s>Tamo se i oženio za bibliotekarku, a sa tako stečenim vještinama počeo pisati priče iz žanra science fictiona.</s><s>Roman The Sand Pebbles, originalno objavljen u nastavcima u Saturday Evening Postu, dobio je nagradu izdavačke kuće Harper & Row.</s>

<s>McKenna je nenadano umro od srčanog udara.</s><s>Njegova priča The Secret Place je 1967. godine posthumnno osvojila nagradu Nebula za najbolju kratku priču.</s>

<s>Vanjske veze 
Biographical profile from the Boise Weekly
Biographical profile</s>

<s>Američki pisci
SF-pisci
Authority control</s>

